Diari Oficial de la Generalitat Valenciana


Sumari del DOGV 7959, del 17-01-2017 (2016/10027)

Notificació de la sentència dictada en el procediment de guarda i custòdia número 1136/2014.
--------------------------------------------------------------------------------------------

### Dades del document

Número de DOGV
:   7959

Data del DOGV
:   17-01-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2016/10926


Organisme emissor
:   Jutjat de Primera Instància i Instrucció Número 3 d'Elda

Tipus de document
:   Edicte

Notificació de la sentència dictada en el procediment de guarda i custòdia número 1136/2014. [2016/10946]  
Família, guarda, custòdia o aliments de fill menor no matrimonial no consensuat número 001136/2014  
De: Sonia Ginés López.  
Procurador: Juan Carlos González González.  
Contra: Manuel Cortés de la Cruz.  
Procurador/a: ?.  
En aquest procediment de guarda, custòdia de fills no matrimonials número 1136/2014, seguit a instàncies de Sonia Ginés López contra Manuel Cortés de la Cruz, s'ha dictat la sentència que té l'encapçalament i la part dispositiva que, literalment, són com segueix:  
  
«Sentència número 89/2015  
Elda, 25 de maig de 2015  
M.ª José Leonís Sánchez, jutgessa substituta del Jutjat de Primera Instància i Instrucció número 3 d'aquesta ciutat, he vist aquestes actuacions de guarda i custòdia de fills extramatrimonials, seguides amb el número 1136/2014, a instàncies de Sonia Ginés López, representada pel procurador el senyor González González i defensada pel lletrat/ada el senyor/a Tobarra Verdú, contra Manuel Cortés de la Cruz, en situació de rebel·lia processal, sent-ne part el Ministeri Fiscal.  
Dispositiva  
Estime la demanda formulada pel procurador el senyor González González, en nom i representació de Sonia Ginés López, contra Manuel Cortés de la Cruz, i condemne aquest a sotmetre's a les mesures següents :  
- Guarda i custòdia del menor d'edat: les atribuïsc a la mare, amb l'exercici conjunt de la pàtria potestat.  
- Règim de visites, el pare podrà gaudir de la companyia del fill menor comú:  
Caps de setmana  
El progenitor no custodiar podrà gaudir de la companyia del seu fill els caps de setmana alterns, i el replegarà a l'eixida del col·legi els divendres i el reintegrarà a les 17.00 hores els diumenges.  
Els dimarts, des de l'eixida del col·legi i fins a les 20.30 hores que el reintegrarà al domicili familiar.  
Nadal  
Es dividirà en dos períodes: des del 23 de desembre fins al 30 de desembre i des d'aquest dia fins al 6 de gener. El menor estarà amb l'un o l'altre dels seus progenitors durant aquests períodes que s'alternaran cada any. Al pare li correspondrà el primer període els anys parells.  
Setmana Santa  
Es dividirà en dos períodes en funció del calendari escolar. Aquests períodes seran alternatius, i correspondrà a la mare el primer període per als anys senars i al pare el segon, que els alternaran anualment.  
  
Vacances estivals  
Es dividiran en dos períodes que correspondran respectivament als mesos de juliol i agost, en què un mes s'estarà amb el pare i un altre amb la mare. Aquests períodes seran igualment alternatius, per la qual cosa si un any el pare ha tingut el seu fill durant el primer període dels assenyalats anteriorment, a l'any següent el tindrà durant el segon període, i així successivament. Al pare li correspondrà el mes de juliol els anys parells i el d'agost els senars. A la mare li correspondrà el mes de juliol els anys senars i el mes d'agost els parells.  
- Si el menor pateix alguna malaltia que l'obligue a quedar-se al llit, el progenitor en companyia del qual no està en aqueix moment, podrà visitar-lo, pel temps com a mínim de dues hores, amb l'acord telefònic previ sobre quin serà el moment més adequat.  
- Si ocorre la circumstància d'ingrés hospitalari del menor, ambdós progenitors podran romandre amb ell, el temps que dure aquest ingrés, en la mesura que les seues obligacions laborals els ho permeta.  
- Pensió d'aliments: el pare abonarà la quantitat de 200 euros al mes, els dies 1 a 5 de cada mes, en el compte corrent que la mare designe, actualitzable de conformitat amb l'índex de preus de consum.  
Notifiqueu aquesta resolució al Ministeri Fiscal i a les parts, i feu-los saber que, en contra, s'hi pot interposar un recurs d'apel·lació davant d'aquest jutjat, per a davant l'Audiència Provincial d'Alacant, dins del termini de 20 dies.  
De conformitat amb el que estableix la disposició addicional 15a de la Llei orgànica del poder judicial, en la redacció que en fa la Llei orgànica 1/2009, de 3 de novembre, qui pretenga interposar un recurs d'apel·lació contra aquesta resolució haurà de consignar com a dipòsit judicial la quantitat de 50 euros.  
Aquesta és la meua sentència, l'original de la qual porteu-lo al llibre que corresponga, i que la secretària estenga en les actuacions el testimoniatge oportú, jutjant definitivament en primera instància, que pronuncie, mane i firme.»  
  
I atés que el demandat, Manuel Cortés de la Cruz, es troba en parador desconegut, expedisc aquest edicte a fi que li valga de notificació de forma deguda.  
  
Elda, 20 de desembre de 2016.- La lletrada de l'Administració de justícia: M.ª José Giner González.